ai4bharat/Pralekha huggingface dataset:
భారత ఎన్నికల సంఘం
మాల్దీవుల 2023 అధ్యక్ష ఎన్నికలను పరిశీలించడానికి మాల్దీవులలో పర్యటించిన భారత ఎన్నికల కమిషనర్ శ్రీ అరుణ్ గోయెల్
మాల్దీవుల ఎన్నికల సంఘం ఆహ్వానం మేరకు మాల్దీవుల 2023 అధ్యక్ష ఎన్నికలను పరిశీలించడానికి మాల్దీవులలో భారత ఎన్నికల కమిషనర్ శ్రీ అరుణ్ గోయెల్ పర్యటించారు. అధ్యక్ష ఎన్నికలు జరుగుతున్న తీరును పరిశీలించడానికి శ్రీ అరుణ్ గోయెల్ అధ్యక్షతన ముగ్గురు సభ్యుల ప్రతినిధి బృందం మాల్దీవులకు వెళ్ళింది. అధ్యక్ష ఎన్నికలో భాగంగా మొదటి రౌండ్ ఎన్నికలను 2023 సెప్టెంబర్ 9న నిర్వహించారు. ఎనిమిది మంది అభ్యర్థులు ఎన్నికల బరిలో ఉన్నారు. మాల్దీవుల రాజ్యాంగం, 2008, ఎన్నికల  చట్టం 2008, అధ్యక్ష ఎన్నికల చట్టం 2008 మరియు అధ్యక్ష ఎన్నికల నియమాలు మరియు నిబంధనలు, 2008 ప్రకారం ఎన్నికలు జరుగుతాయి.
మాల్దీవుల ఎన్నికల చట్టాల ప్రకారం అధ్యక్షుడు 5 సంవత్సరాల పాటు పదవిలో కొనసాగుతారు.దేశ ప్రజలు రహస్య ఓటు హక్కు ద్వారా నేరుగా ఐదు సంవత్సరాల కాలానికి అధ్యక్షుడిని ఎన్నుకుంటారు. అధ్యక్ష ఎన్నిక కోసం నిర్వహించే ఓటింగ్ విధానం ఫస్ట్-పాస్ట్-ది-పోస్ట్ పద్ధతిలో జరుగుతుంది. ఒకటి లేదా బహుళ రౌండ్లలో పోలైన మొత్తం ఓట్లలో కనీసం 50% మెజారిటీ ఓట్లు సాధించిన వ్యక్తిని విజేతగా ప్రకటిస్తారు. మాల్దీవుల ఎన్నికల కమిషన్లో ఛైర్మన్, వైస్-ఛైర్మెన్, మరో ముగ్గురు కమిషనర్లు ఉంటారు. అధ్యక్ష పదవికి జరుగుతున్న ఎన్నికల్లో ఓటు వేయడానికి అర్హత కలిగిన ఓటర్ల సంఖ్య ఓటర్ల సంఖ్య 2,82,395 . ఎన్నిక నిర్వహణ కోసం 574 బ్యాలెట్ బాక్సులు  ఏర్పాటు చేశారు.ఒక బ్యాలెట్ బాక్స్లో గరిష్ట ఓటర్ల సంఖ్య 850 వరకు ఉంటుంది. వీటిలో 8 బాక్సులను విదేశాల్లో నివసిస్తున్న మాల్దీవుల ప్రజల కోసం విదేశాలలో ఏర్పాటు చేశారు.
ఎన్నికల కమీషనర్ శ్రీ అరుణ్ గోయల్ నేతృత్వంలో పర్యటిస్తున్న ప్రతినిధి బృందంలో డిప్యూటీ ఎలక్షన్ కమిషనర్ శ్రీ అజయ్ భాదూ, ప్రిన్సిపల్ సెక్రటరీ శ్రీ ప్రమోద్ కుమార్ శర్మ సభ్యులుగా ఉన్నారు. భారత ప్రతినిధి బృందం మాలే హుల్హుమలేలో ఉన్న 22 పోలింగ్ కేంద్రాలను సందర్శించింది. పోలింగ్ ప్రక్రియ,ఓటింగ్ ప్రక్రియ, విధానం, నమోదు, గుర్తింపు, పోలింగ్ కేంద్రాల ఏర్పాటు తదితర అంశాలను భారత ప్రతినిధి బృందం పరిశీలించింది. మాల్దీవుల ఎన్నికల సంఘం అమలు చేస్తున్న అనేక కార్యక్రమాల వివరాలను తెలుసుకుంది. ఎన్నికల పరిశీలన కార్యక్రమంలో ఇతర దేశాలు, సంస్థలకు అంతర్జాతీయ పరిశీలకులు కూడా పాల్గొన్నారు.
ఓట్ల లెక్కింపు 2023 సెప్టెంబర్ 9న జరిగింది. అయితే, పోటీ చేసిన అభ్యర్థుల్లో ఎవరికి 50% కంటే ఎక్కువ ఓట్లు రాలేదు. మాల్దీవుల ఎన్నికల చట్టాల ప్రకారం మొదటి రౌండ్ లో అత్యధిక ఓట్లు పొందిన ఇద్దరు అభ్యర్థులు మాత్రమే పోటీ చేసే విధంగా 2023 సెప్టెంబర్ 30న రెండవ రౌండ్ ఎన్నికలు నిర్వహిస్తారు.
రసాయనాలు, ఎరువుల మంత్రిత్వ శాఖ
సీపెట్ పేరును 'సెంట్రల్ ఇన్స్టిట్యూట్ ఆఫ్ పెట్రో కెమికల్స్ ఇంజినీరింగ్&టెక్నాలజీ'గా మార్పు
మొత్తం పెట్రో కెమికల్ రంగం వృద్ధికి సీపెట్ అంకితం అవుతుంది: సదానంద గౌడ
"సెంట్రల్ ఇన్స్టిట్యూట్ ఆఫ్ ప్లాస్టిక్స్ ఇంజినీరింగ్&టెక్నాలజీ"గా ఉన్న సీపెట్ పేరును, "సెంట్రల్ ఇన్స్టిట్యూట్ ఆఫ్ పెట్రో కెమికల్స్ ఇంజినీరింగ్&టెక్నాలజీ"గా మార్చారు. ఇది, " కేంద్ర రసాయనాలు, ఎరువుల మంత్రిత్వ శాఖ" ఆధ్వర్యంలో నడిచే ఒక ప్రధాన జాతీయ సంస్థ.
తమిళనాడు సొసైటీల నమోదు చట్టం-1975 [] కింద కొత్త పేరును నమోదు చేశారు.
మొత్తం పెట్రో కెమికల్ రంగం వృద్ధికి సీపెట్ సంపూర్ణంగా అంకితమవుతుందని; విద్య, నైపుణ్యం, సాంకేతిక దన్ను, పరిశోధనలపై దృష్టి పెడుతుందని కేంద్ర రసాయనాలు, ఎరువుల శాఖ మంత్రి డీవీ సదానంద గౌడ చెప్పారు.
విద్య, పరిశోధనల ద్వారా ప్లాస్టిక్ పరిశ్రమ అభివృద్ధికి కృషి చేయడం సీపెట్ ప్రాథమిక లక్ష్యం. ఈ సంస్థ ఎన్నో సంవత్సరాలుగా కొనసాగుతోంది. వనరులను సమర్థవంతంగా వినియోగించగల, విక్రయించగల ప్లాస్టిక్ ఆధారిత పరిష్కారాలను సృష్టించేందుకు పరిశ్రమలతో సన్నిహిత సంబంధాలను నెలకొల్పుతోంది.
(
ప్రధాన మంత్రి కార్యాలయం
ప్రధాన మంత్రి నికలుసుకొన్న గోవా ముఖ్యమంత్రి
ప్రధాన మంత్రి శ్రీ నరేంద్ర మోదీ ని గోవా ముఖ్యమంత్రి డాక్టర్ ప్రమోద్ సావంత్ న్యూ ఢిల్లీ లో ఈ రోజు న కలుసుకొన్నారు.
ప్రధాన మంత్రి కార్యాలయం  ఒక ట్వీట్ లో -
‘‘ప్రధాన మంత్రి @narendramodi ని గోవా ముఖ్యమంత్రి @DrPramodPSawant కలుసుకొన్నారు.’’ అని తెలిపింది.
భారత ఎన్నికల సంఘం
ఉప ఎన్నికలకు సంబంధించి స్పష్టీకరణ
శ్రీ సుమిత్ ముఖర్జీ, సీనియర్ ప్రిన్సిపల్ సెక్రెటరీ, కమిషన్, జారీ చేసిన 22.7.2020 నాటి లేఖ నెం.99/ఉప ఎన్నిక/2020/ ఈపీఎస్కు సంబంధించి సర్కారు వివరణనిచ్చింది. ఈ లేఖకు సంబంధించిన విషయమై మీడియాలోని కొన్ని విభాగాలు గందరగోళానికి లోనవుతున్నాయి. ఈ నేపథ్యంలో సర్కారు వివరణనిస్తూ పైన పేర్కొన్న కమ్యూనికేషన్ కేవలం ఎనిమిది నియోజకవర్గాలకు సంబంధించింది మాత్రమే అని స్పష్టం చేయబడింది. కొన్ని అసాధారణ పరిస్థితుల కారణంగా లా అండ్ జస్టిస్ మంత్రిత్వ శాఖ 03.7.2020 నాటి వీడియో లెటర్ నెంబర్ 99 / ఉప ఎన్నికలు / 2020 / ఈపీఎస్ జారీ చేయబడింది. మొత్తంగా ఉప ఎన్నిక జరగాల్సింది 56 అసెంబ్లీ నియోజకవర్గాలకు  ఒక పార్లమెంటరీ నియోజకవర్గం మాత్రమే ఉంది. ఈ మొత్తం 57 ఉప ఎన్నికలలో, ఆర్.పి.చట్టం, 1951 లోని సెక్షన్ 151 ఏ, నిబంధనల ప్రకారం అన్ని ఉప ఎన్నికలను నిర్వహించడానికి కమిషన్ ఇప్పటికే నిర్ణయం తీసుకుందని స్పష్టం చేయబడింది. పైన పేర్కొన్న విధంగా ఎనిమిది ఉపఎన్నికలను సెప్టెంబర్ 7, 2020 వరకు మాత్రమే వాయిదా వేయడం జరిగింది. రేపు  జరగబోయే ఎన్నికల కమిషన్ సమావేశంలోనూ ఉపఎన్నికల తేదీల అంశం కూడా చర్చకు రానుంది.
ప్రధాన మంత్రి కార్యాలయం
ప్రముఖ హాకీ క్రీడాకారుడు శ్రీ చరణ్ జీత్ సింహ్ కన్నుమూత పట్ల సంతాపంతెలిపిన ప్రధాన మంత్రి
ప్రముఖ హాకీ క్రీడాకారుడు శ్రీ చరణ్ జీత్ సింహ్ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రముఖ హాకీ క్రీడాకారుడు శ్రీ చరణ్ జీత్ సింహ్ మరణించడం దుఃఖాన్ని కలిగించింది. భారతదేశం హాకీ జట్టు సాఫల్యాల లో, మరీ ముఖ్యం గా 1960వ దశకం లో జరిగిన రోమ్ ఒలింపిక్ క్రీడోత్సవాల లోను, టోక్యో ఒలింపిక్ క్రీడోత్సవాల లోను భారతదేశం హాకీ జట్టు సాధించిన విజయాల లో, ఆయన ఒక కీలకమైనటువంటి పాత్ర ను పోషించారు. ఆయన కుటుంబాని కి మరియు ఆయన మిత్రుల కు ఇదే నా సంతాపం. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
డిసెంబర్ 11 వ తేదీ న ఉత్తర్ ప్రదేశ్ లోని బలరామ్ పుర్ నుసందర్శించనున్న ప్రధాన మంత్రి; సరయూ నహర్ జాతీయ పథకాన్ని ప్రారంభిస్తారు
సుమారు నాలుగు దశాబ్దాల పాటు పెండింగు పడ్డ ప్రాజెక్టు ను నాలుగు సంవత్సరాలలో పూర్తి చేయడమైంది
జాతీయ ప్రాముఖ్యం కలిగిన, దీర్ఘకాలం పాటు పెండింగు పడ్డ ప్రాజెక్టులకు ప్రాథమ్యాన్నిఇవ్వడం తో పాటు రైతుల సంక్షేమం మరియు వారి సశక్తీకరణ ల తాలూకు ప్రధాన మంత్రిదృష్టి కోణం ఫలితం గా ఈ ప్రాజెక్టు పూర్తి అయింది
ఈ ప్రాజెక్టు 14 లక్షల హెక్టేర్ లకు పైగా పొలాల కు సాగునీటి లభ్యత కుపూచీపడనుంది; ఉత్తర్ ప్రదేశ్ తూర్పు ప్రాంతాని కి చెందిన 6200కు పైగా పల్లెల లోని సుమారు 29 లక్షల మంది రైతు లకు కూడా ఇది ప్రయోజనాన్నిఅందిస్తుంది
ఆ ప్రాంత రైతులు ఇక ఈ ప్రాంత వ్యవసాయ సామర్థ్యాన్ని పెంపొందింప చేయగలుగుతారు
ఈ ప్రాజెక్టు లో అయిదు నదులను.. ఘాఘరా, సరయూ, రాప్తీ, బాణ్ గంగా, ఇంకా రోహిణి.. లను పరస్సరంకలపడం కూడా ఒక భాగం గా ఉంది
ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ లోని బలరామ్ పుర్ ను సందర్శించనున్నారు. ఆయన డిసెంబర్ 11 వ తేదీ నాడు మధ్యాహ్నం ఒంటి గంట వేళ కు సరయు నహర్ నేశనల్ ప్రాజెక్టు ను ప్రారంభిస్తారు.
ఈ ప్రాజెక్టు పనులు 1978వ సంవత్సరం లో మొదలైనప్పటి కీ కూడాను బడ్జెటు రూపేణా సమర్ధన, అంతర్ విభాగ సమన్వయం, తగినంత పర్యవేక్షణ లు లోపించడం వల్ల జాప్యం జరిగింది. సుమారు నాలుగు దశాబ్దాల కాలం గడచి పోయిన తరువాత సైతం ఈ ప్రాజెక్టు పూర్తి కాలేదు. రైతుల సంక్షేమాని కి, వారి సాధికారిత కు తోడ్పడాలన్న ప్రధాన మంత్రి దృష్టి కోణం, అలాగే జాతీయ ప్రాముఖ్యం కలిగినటువంటి ప్రాజెక్టు లు దీర్ఘకాలం పాటు పెండింగు లో పడ్డప్పుడు ఆ తరహా ప్రాజెక్టుల కు పెద్ద పీట వేయాలి అనే ఆయన నిబద్ధత లతో ఈ పథకం పట్ల శ్రద్ధ తీసుకోవడం జరిగింది. తత్ఫలితం గా 2016 వ సంవత్సరం లో ఈ ప్రాజెక్టు ను ‘ప్రధాన మంత్రి కృషి సించాయి యోజన’ పరిధి లోకి తీసుకు రావడమైంది. ఈ ప్రాజెక్టు ను ఒక కాలబద్ధమైన రీతి లో ముగించాలి అనే లక్ష్యాన్ని పెట్టుకోవడం జరిగింది. ఈ కృషి లో భాగం గా కొత్త గా కాలువల ను నిర్మించడం కోసం, మరి అదే విధం గా ప్రాజెక్టు లో కీలకమైన అంతరాల ను పూడ్చటం కోసం, మునుపటి కాలం లో చేసిన భూ సేకరణల కు సంబంధించిన వ్యాజ్యాల ను పరిష్కరించడం కోసం కొత్త కొత్త పరిష్కార మార్గాల ను కనుగొనడం జరిగింది. ఈ ప్రాజెక్టు పై సరికొత్త గా శ్రద్ధ ను వహించిన ఫలితం గా ఇది కేవలం నాలుగు సంవత్సరాల లో పూర్తి కావచ్చింది.
మొత్తం 9800 కోట్ల రూపాయల కు పైగా వ్యయం తో సరయూ నహర్ నేశనల్ ప్రాజెక్టు ను నిర్మించడమైంది. దీనిలో 4600 కోట్ల రూపాయల కు పైగా గడచిన నాలుగు సంవత్సరాల లో సర్దుబాటు చేయడమైంది. ఆ ప్రాంతం లో జలవనరుల ను వీలైనంత అధికం గా ఉపయోగించుకొనేటట్లుగా జాగ్రత్త చర్యల ను తీసుకోవడం కోసం అయిదు నదుల ను.. ఘాఘరా, సరయూ, రాప్తీ, బాణ్ గంగా, ఇంకా రోహిణి.. ఈ నదులను ఒకదానితో మరొక దానిని కలిపే ప్రతిపాదన ను కూడా దీనిలో చేర్చడమైంది.
ఈ ప్రాజెక్టు 14 లక్షల హెక్టేర్ లకు పైగా భూమి కి సేద్యపు జలాల ను అందించనుంది. 6200కు పైగా పల్లెల లోని సుమారు 29 లక్షల మంది రైతుల కు పయోజనాన్ని చేకూర్చనుంది. దీని ద్వారా ఉత్తర్ ప్రదేశ్ తూర్పు ప్రాంతాని కి చెందిన తొమ్మిది జిల్లాలు లాభపడనున్నాయి. ఆ జిల్లాలు ఏవేవంటే- బహరాయిచ్, శ్రావస్తీ, బలరామ్ పుర్, గోండా, సిద్ధార్థ్ నగర్, బస్తీ, సంత్ కబీర్ నగర్, గోరఖ్ పుర్, ఇంకా మహారాజ్ గంజ్. ఈ ప్రాంత రైతులు ప్రాజెక్టు అమలు లో అత్యధిక జాప్యం జరగడం వల్ల అన్నిటికంటే ఎక్కువ నష్టాల బారిన పడ్డారు. ఈ ప్రాజెక్టు సామర్ధ్యాన్ని పెంచిన నేపథ్యం లో వారికి చాలా ప్రయోజనం లభించనుంది. ఇకమీదట వారు పెద్ద ఎత్తున పంటల ను పండించగలుగుతారు; ఈ ప్రాంతం లో వ్యవసాయ సంబంధి అవకాశాలు కూడా ఎంతో అధికం అవుతాయి.
(
రహదారి రవాణా, హైవేల మంత్రిత్వ శాఖ
వచ్చే రెండేళ్లలో రూ.15 లక్షల కోట్ల విలువైన రహదారి పనులు
ప్రభుత్వ లక్ష్యాన్ని వివరించిన కేంద్రమంత్రి శ్రీ గడ్కరీ
ఆటో స్క్రాపింగ్ విధానాన్ని త్వరగా ఖరారు చేయాలని ఆదేశం
కేంద్ర రహదారి రవాణా&హైవేలు, సూక్ష్మ, చిన్న, మధ్యతరహా సంస్థల శాఖ మంత్రి శ్రీ నితిన్ గడ్కరీ, 'ది సొసైటీ ఆఫ్ ఇండియన్ ఆటోమొబైల్ మ్యానిఫ్యాక్చరింగ్'  ప్రతినిధులతో వీడియో కాన్ఫరెన్స్ ద్వారా సమావేశం నిర్వహించారు. వాహన తయారీ రంగంపై కొవిడ్-19 ప్రభావంపై చర్చించారు. మంత్రిత్వ శాఖ సహాయ మంత్రి వీకే సింగ్, సెక్రటరీ శ్రీ గిరిధర్, ఇతర సీనియర్ అధికారులు ఈ సమావేశంలో పాల్గొన్నారు.
ప్రపంచ మార్కెట్లో పోటీ గురించి ఆలోచిద్దాం
కొవిడ్-19 కారణంగా వాహన తయారీ రంగం ఎదుర్కొంటున్న సవాళ్లను, పరిశ్రమ ప్రతినిధులు ప్రస్తావించారు. కొన్ని సూచనలు చేశారు. వాహన తయారీ రంగం సాఫీగా సాగేలా ప్రభుత్వ మద్దతు కోరారు. పరిశ్రమలో హెచ్చుతగ్గులు సాధారణం కాబట్టి, వ్యాపారంలో ద్రవ్యతను పెంచడంపై దృష్టి పెట్టాలని శ్రీ గడ్కరీ పరిశ్రమ ప్రతినిధులకు సూచించారు. అభివృద్ధి కోసం పనిచేసేటప్పుడు ఇలాంటి క్లిష్ట సమయాల గురించి కూడా ముందే ఆలోచాల్సిన అవసరం ఉందని అన్నారు. ప్రపంచ మార్కెట్లో పోటీ ఇవ్వడానికి ఆవిష్కరణలు, సాంకేతికత, పరిశోధన నైపుణ్యంపై మరింత శ్రద్ధ ఉంచాలని సూచించారు. రాబోయే రెండేళ్లలో 15 లక్షల కోట్ల రూపాయల విలువైన రహదారులను నిర్మించాలని లక్ష్యంగా పెట్టుకున్నట్లు మంత్రి తెలిపారు. సమస్యలను పరిష్కరించడానికి తమ మంత్రిత్వ శాఖ అధిక సమయం పనిచేస్తోందని శ్రీ గడ్కరీ వెల్లడించారు.
ప్రభుత్వం తరుపున సాయానికి హామీ
పరిశ్రమ ప్రతినిధుల ప్రశ్నలన్నింటికీ శ్రీ గడ్కరీ సమాధానాలిచ్చారు. ప్రభుత్వం తరపున చేతనైన సాయం చేస్తామని హామీ ఇచ్చారు. సంబంధింత విభాగాల ద్వారా సమస్యలు పరిష్కారమయ్యేలా చూస్తామన్నారు. ఆటో స్క్రాపింగ్ విధానాన్ని త్వరగా ఖరారు చేయాలని తన శాఖ అధికారులను ఆదేశించినట్లు గడ్కరీ చెప్పారు. ఇది ఖర్చులను భారీగా తగ్గిస్తుందన్నారు. వాహన తయారీ రంగంలో ద్రవ్యత పెంచడానికి విదేశీ మూలధనం సహా రుణాల కోసం అన్వేషించాలని ఆయన సూచించారు.
బీఎస్4 వాహనాలకు సంబంధించిన ప్రశ్నకు సమాధానమిస్తూ, సుప్రీంకోర్టు తీర్పునకు ప్రభుత్వం కట్టుబడి ఉందన్నారు. పరిశ్రమ ప్రతినిధుల విజ్ఞప్తి మేరకు మరోమారు ఆ విషయాన్ని పరిశీలిస్తామన్నారు. ఇతర నిబంధనలపై సడలింపులకు సంబంధించి, వాహన తయారీ పరిశ్రమకు సాధ్యమైనంత ఉపశమనం ఇవ్వడానికి ప్రయత్నిస్తామని మంత్రి శ్రీ గడ్కరీ వివరించారు.
(Visitor Counter : 253
ఆరోగ్య, కుటుంబ సంక్షేమ మంత్రిత్వ శాఖ
మానసిక ఆరోగ్య సహాయానికి కోవిడ్-19హెల్ప్లైన్లు
కోవిడ్ మహమ్మారి విస్తరణ, లాక్డౌన్ సమయంలో ప్రజల మానసిక ఆరోగ్యం, మానసిక సామాజిక ఆందోళనల పరిష్కారానికి గాను 29 మార్చి, 2020న కేంద్ర ఆరోగ్య, కుటుంబ సంక్షేమ శాఖ పరిధిలో పని చేసే ఎన్ఐఎంహెచ్ఏఎన్ఎస్ జాతీయ స్థాయిలో నిరంతరాయంగా పని చేసే హెల్ప్లైన్  'సెంటర్ ఫర్ సైకలాజికల్ సపోర్ట్ ఇన్ డిజాస్టర్ మేనేజ్మెంట్'ను ప్రారంభించింది. 27 ఫిబ్రవరి 2021 నాటికి ఈ హెల్ప్లైన్కు 3,37,556 కాల్లు వచ్చాయి. 53,081 మందికి నిర్దిష్టమైన సహాయం/ తగిన జోక్యంతో సహాయం అందించింది. దీనికి తోడు కేంద్రంలోని రెండు జాతీయ సంస్థలు.. లోకప్రియా గోపీనాథ్ బోర్డోలోయి రీజినల్ ఇన్స్టిట్యూట్ ఆఫ్ మెంటల్ హెల్త్ , రాంచీలోని తేజ్పూర్ మరియు సెంట్రల్ ఇన్స్టిట్యూట్ ఆఫ్ సైకియాట్రీ లు రాష్ట్రాలు / యుటీలతో కలిసి ఇతర పలు స్థానిక భాషలలో ఇటువంటి సేవలను విస్తరించేందుకు ముందుకు వచ్చాయి. దీనికి తోడు తేజ్పూర్లోని ఎల్జీబీఆర్ఐఎంహెచ్ చికిత్సా కౌన్సెలింగ్ మరియు సైకో థెరపీలో సహాయం అందించడానికి మరో రెండు సహాయ హెల్ప్లైలను ప్రారంభించింది. మరోవైపు సామాజిక న్యాయం మరియు సాధికారత మంత్రిత్వ శాఖ.. మానసిక ఆరోగ్య పునరావాస హెల్ప్లైన్ “కిరణ్”ను  ప్రారంభించింది. 13 భాషల్లో ఈ టోల్ ఫ్రీ హెల్ప్లైన్ 24 గంటలూ వారంలో ఏడు రోజులు పాటు నిరంతరాయంగా పని చేస్తుంది. ఈ హెల్ప్లైన్లో 660 క్లినికల్/ రిహాబిలిటేషన్ సైకాలజిస్టులు మరియు 668 మంది మనోరోగ వైద్యులు సేవల్ని అందిస్తున్నారు. ప్రారంభంలోనే స్క్రీనింగ్; ప్రథమ చికిత్స; మానసిక మద్దతు; బాధ నిర్వహణ; మానసిక శ్రేయస్సు; విపరీత ప్రవర్తనల నివారణ; మానసిక సంక్షోభ నిర్వహణ మరియు మానసిక ఆరోగ్య నిపుణులకు రిఫెరల్ వంటివి ఈ హెల్ప్లైన్ యొక్క లక్ష్యాలు. మానసిక ఆరోగ్యానికి సంబంధించి మన సమాజంలోని వివిధ విభాగాల కోసం పలు మార్గదర్శకాలు, సలహాలు మరియు న్యాయవాద అంశాలు అభివృద్ధి చేయబడ్డాయి. వీటిని ఆరోగ్య మరియు కుటుంబ సంక్షేమ మంత్రిత్వ శాఖ వెబ్ సైట్లో “బిహేవియరల్ హెల్త్ - సైకోలాజికల్ హెల్ప్లైన్”  ద్వారా పొందవచ్చు. వినికిడి లోపం, మేథోపరమైన రుగ్మత, మస్తిష్క పక్షవాతం మరియు బహుళ వైకల్యాలు వంటి కమ్యూనికేషన్ లోపాలతో బాధపడుతున్న పిల్లల ఉపయోగార్థం పిల్లల సంరక్షణాధికారులకు కౌన్సెలింగ్ అందించడానికి అల్ ఇండియా ఇన్స్టిట్యూట్ ఆఫ్ స్పీచ్ అండ్ హియరింగ్, ఆరోగ్య మరియు కుటుంబ సంక్షేమ మంత్రిత్వ శాఖ వంటి సంస్థలు కోవిడ్ మహమ్మారి సమయంలో వాట్సాప్ వంటి సోషల్ మీడియా ప్లాట్ఫామ్లను ఉపయోగించాయి. కౌన్సెలింగ్ మరియు ఇతర సమస్యలపై వీడియోలను కూడా అధ్యాపకులు సోషల్ మీడియాలో అప్లోడ్ చేశారు. వినికిడి సమస్య ఉన్నవారి ప్రయోజనం కోసం సోషల్ మీడియాలో ఉప శీర్షికలు కూడా అందించబడ్డాయి. కోవిడ్-19 సంక్రమిత అభివృద్ధి చేసిన మానసిక అనారోగ్యం మరియు నాడీ సంబంధిత సమస్యలు ఉన్నవారి కోసం ఆరోగ్య మరియు కుటుంబ సంక్షేమ మంత్రిత్వ శాఖకు చెందిన బెంగళూరులోని ఎన్ఐఎంహెచ్ఏఎన్ఎస్ ప్రత్యేకమైన ఐసోలేషన్ వార్డ్ను ఏర్పాటు చేసింది. ఈ వార్డును 13 జూలై 2020 న ఏర్పాటు చేశారు. ఈ వార్డు  72 మంది రోగులకు సేవలు అందించింది. కోవిడ్-19 తీవ్రత తీవ్రతరం అయినప్పుడల్లా రోగులను తగిన నియమించబడిన కోవిడ్ ప్రత్యేక ఆసుపత్రులకు రిఫర్ చేయడమైంది. కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే ఈ విషయాన్ని.. ఈ రోజు ఇక్కడ రాజ్యసభలో ఒక ప్రశ్నకు ఇచ్చిన లిఖిత పూర్వక సమాధానంలో వెల్లడించారు.
ప్రధాన మంత్రి కార్యాలయం
భారత - ఇజ్రాయెల్ ప్రధానమంత్రుల మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ గౌరవనీయులైన ఇజ్రాయెల్ ప్రధానమంత్రి బెంజమిన్ నెతన్యాహుతో టెలిఫోన్లో సంభాషించారు. కోవిడ్-19 ప్రపంచ మహమ్మారిపై పోరాటంలో తమతమ ప్రభుత్వాలు అనుసరించిన ప్రతిస్పందన వ్యూహాల గురించి దేశాధినేతలిద్దరూ ఈ సందర్భంగా చర్చించారు. ఈ ప్రపంచ మహమ్మారి నిర్మూలన దిశగా రెండు దేశాల సంయుక్త కృషికిగల అవకాశాలను అన్వేషించాలని వారు నిర్ణయించారు. ఇందులో భాగంగా ఔషధ సరఫరాలు మెరుగుపరచడంసహా వినూత్నరీతిలో అత్యాధునిక సాంకేతిక పరిజ్ఞాన వినియోగంపైనా సమాలోచన చేశారు. ఇటువంటి ఏకాభిప్రాయ అంశాల్లో నిరంతర సమాచార ఆదానప్రదాన మార్గం ఏర్పరచుకోవడంపై అంగీకారానికి వచ్చారు. ఆధునిక ప్రపంచ చరిత్రలో కోవిడ్-19 ఒక ముఖ్యమైన మలుపని ప్రధానమంత్రి అభివర్ణించగా గౌరవనీయ ఇజ్రాయెల్ ప్రధాని ఆయనతో పూర్తిగా ఏకీభవించారు. అలాగే మానవాళి ఉమ్మడి ప్రయోజనాలపై దృష్టిసారిస్తూ ప్రపంచీకరణపై ఒక కొత్త దృక్పథం రూపకల్పనకు ఇదొక అవకాశం కల్పించిందన్న ప్రధాని వ్యాఖ్యను కూడా నెతన్యాహు అంగీకరించారు.
సాంస్కృతిక మంత్రిత్వ శాఖ
తెలుగు కళాకారుడు సుధీర్ కు అరుదైన గుర్తింపు
రాజ్ పథ్ రిపబ్లిక్ డే వేడుకలలో ప్రదర్శనకు సుధీర్ కలంకారీ హ్యాండ్ పెయింటింగ్
సంప్రదాయం , చరిత్రలో సంపన్నమైన భారతదేశ వైవిధ్యభరితమైన జానపద కళారూపాలు శతాబ్దాలుగా ఉత్తేజకరమైన దృశ్య ప్రాతినిధ్యం ద్వారా ఎన్నో కథలను వివరించాయి . వాటిలో ప్రతిఒక్కటి సాంస్కృతికంగా ప్రముఖమైనదే. పంజాబ్ లోని రాజ్ పురా చిట్కారా విశ్వవిద్యాలయం లోని కళాకుంభ్ లో స్క్రోల్ తయారీ ప్రక్రియలో భాగంగా ఉన్న ఇటువంటి కొన్ని సంప్రదాయ రాబోయే గణతంత్ర దినోత్సవ కవాతు సందర్భంగా న్యూఢిల్లీ రాజ్ పథ్ లో ప్రదర్శించ నున్నారు. రాజ్ పథ్ లోని ఒక ఓపెన్ గ్యాలరీలో, నేషనల్ గ్యాలరీ ఆఫ్ మోడరన్ ఆర్ట్  భారీ స్క్రోల్స్ ను ప్రదర్శిస్తుంది, వీటి పొడవు ఒక్కొక్కటి 750 మీటర్లు. భారతదేశం అంతటా ఉన్న 500 మందికి పైగా కళాకారులు దీనిని చిత్రించారు.
గణతంత్ర దినోత్సవం రోజున ప్రదర్శనకు ఎంపిక చేసిన ప్రతిష్టాత్మక కళారూపాల జాబితాలో కలంకారీ కళారూపం కూడా ఉంది. ఆంధ్రప్రదేశ్ లోని శ్రీ కాళహస్తి కి చెందిన ఆర్టిస్ట్ సుధీర్ రూపొందించిన కలంకారీ కళ స్క్రోల్ పై ఉంటుంది. కలంకారీ అనేది సహజమైన రంగులను ఉపయోగించి, చింతపండు పెన్నుతో కాటన్ లేదా సిల్క్ ఫ్యాబ్రిక్ పై చేసే చేతి పెయింటింగ్ యొక్క పురాతన శైలి. కలంకారీ అనే పదం ఒక పర్షియన్ పదం నుండి ఉద్భవించింది, ఇక్కడ ' కలం ' అంటే కలం 'కరి' కళాత్మకతను సూచిస్తుంది.ఈ కళలో డైయింగ్, బ్లీచింగ్, హ్యాండ్ పెయింటింగ్, బ్లాక్ ప్రింటింగ్, స్టార్చింగ్, క్లీనింగ్ ఇంకా మరెన్నో 23 శ్రమతో కూడిన దశలు ఉంటాయి. కలంకారీలో గీసిన మోటిఫ్ లు పువ్వులు, నెమలి ,పైస్లీల మొదలు మహాభారతం ,రామాయణం వంటి హిందూ ఇతిహాసాల దైవిక పాత్రల వరకు విస్తరించి ఉంటాయి.ఈ రోజుల్లో, ఈ కళ ప్రధానంగా కలంకారీ చీరల తయారీకి ఉపయోగిస్తున్నారు.
శ్రీ సుధీర్ అనేక ప్రతిష్టాత్మక అవార్డులను గెలుచుకున్న సంప్రదాయ కలంకారీ కళాకారుడు. హంపిలోని కన్నడ విశ్వవిద్యాలయం నుంచి పెయింటింగ్ లో బ్యాచిలర్ ఇన్ విజువల్ ఆర్ట్స్  పూర్తి చేశాడు.
నీతి ఆయోగ్
ఆసియా, ఆఫ్రికాలలో చిరు ధాన్యాల వాడకాన్ని ప్రధాన స్రవంతిలోకి తెచ్చేలా తగిన చొరవను ప్రారంభించనున్న నీతి ఆయోగ్, డబ్ల్యుఎఫ్పీ
ఆసియా, ఆఫ్రికాలలో చిరుధాన్యాల వాడకాన్ని ప్రధాన స్రవంతిలోకి తీసుకురావడానికి గాను అవసరమైన మ్యాపింగ్తో పాటు మేటి చర్యలను పంచుకొనేందుకు వీలుగా నీతి ఆయోగ్, ప్రపంచ ఆహార కార్యక్రమ  ఒక వినూత్న కార్యక్రమాన్ని ప్రారంభించనున్నాయి. మంగళవారం  జరిగే హైబ్రిడ్ కార్యక్రమంలో దీనికి శ్రీకారం చుట్టనున్నారు. నీతి ఆయోగ్, డబ్ల్యుఎఫ్పీ భారతదేశం మరియు విదేశాలలో చిరుధాన్యాల ఉత్పత్తి మరియు వినియోగాన్ని పెంచే విషయంలో గల మేటి అభ్యాసాల సంకలనాన్ని సిద్ధం చేస్తాయి. నీతి ఆయోగ్ వైస్ ఛైర్మన్ సుమన్ బెరీ ఈ కార్యక్రమాన్ని ప్రారంభిస్తారు. నీతి ఆయోగ్ సభ్యులు ప్రొఫెసర్ రమేష్ చంద్, సలహాదారు డాక్టర్ నీలం పటేల్, డబ్ల్యుఎఫ్పీ ప్రతినిధి భారత దేశపు డైరెక్టర్ బిషో పరాజులి, నేషనల్ రెయిన్ఫెడ్ ఏరియా అథారిటీ సీఈఓ డాక్టర్ అశోక్ దల్వాయ్ మరియు వ్యవసాయ మంత్రిత్వ శాఖ జాయింట్ సెక్రటరీ శుభా ఠాకూర్ సమక్షంలో సుమన్ బెరీ ఈ కార్యక్రమాన్ని ప్రారంభిస్తారు. ఐసీఏఆర్, కేంద్ర రాష్ట్ర ప్రభుత్వాలకు చెందిన వివిధ శాఖలు, కృషి విజ్ఞాన కేంద్రాలు, పరిశ్రమలు, కేంద్ర, రాష్ట్ర వ్యవసాయ విశ్వవిద్యాలయాలు, ఎఫ్పీఓలు, ఎన్జీఓ సంస్థలు, స్టార్టప్లు, విద్యా మరియు పరిశోధనా సంస్థలు మరియు ఇంటర్నేషనల్ క్రాప్స్ రీసెర్చ్ ఇన్స్టిట్యూట్ ఫర్ ది సెమీ-ఎరిడ్ ట్రోపిక్స్
, ఫుడ్ అగ్రికల్చర్ ఆర్గనైజేషన్ , ఇంటర్నేషనల్ కమిషన్ ఆన్ ఇరిగేషన్ అండ్ డ్రైనేజీ  తదితర అంతర్జాతీయ సంస్థల ప్రతినిధులు కూడా ఈ కార్యక్రమంలో పాల్గొననున్నారు.
ఈ కార్యక్రమం ప్రత్యక్ష ప్రసారాన్ని : https://youtu.be/31VHDK2bw6A లింక్ ద్వారా వీక్షించవచ్చు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజీ లాకర్ ద్వారా డిజిటల్ బీమా పాలసీ పత్రాలు జారీ చేయాలని బీమా సంస్థలకు ఐఆర్డీఏఐ సూచన
క్లెయిముల ప్రక్రియ, నగదు జారీ వేగవంతానికి, సమస్యలు, మోసాల తగ్గింపు ద్వారా చందాదారులకు మెరుగైన సేవలు అందించడానికి ఇది తోడ్పడుతుంది
డిజీ లాకర్ ద్వారా డిజిటల్ రూపంలో బీమా పాలసీ పత్రాలు జారీ చేయాలని, ఐఆర్డీఏఐ  ఈ నెల 9వ తేదీన జారీ చేసిన ఒక ప్రకటనలో అన్ని బీమా సంస్థలకు సూచించింది. "బీమా రంగంలో డిజీ లాకర్ వినియోగాన్ని ప్రోత్సహించేలా, చందాదారులు బీమా పత్రాలను దాచుకునేందుకు డిజీ లాకర్ను ఉపయోగించేలా, అన్ని బీమా సంస్థలు వారి ఐటీ వ్యవస్థలను డిజీ లాకర్ సౌకర్యంతో అనుసంధానించుకోవాలి" అని ఆ ప్రకటనలో ఐఆర్డీఏఐ పేర్కొంది.
బీమా సంస్థలు, తమ చందాదారులకు డిజీ లాకర్ గురించి తెలిపి, ఎలా ఉపయోగించాలో అవగాహన కల్పించాలని ఆ ప్రకటనలో ఐఆర్డీఏఐ సూచించింది. చందాదారులు తమ బీమా పత్రాలను డిజీ లాకర్లో దాచుకునేలా చేసే ప్రక్రియను బీమా సంస్థలు ప్రారంభించాలని కూడా పేర్కొంది. కేంద్ర ఎలక్ర్టానిక్స్, సమాచార సాంకేతికత మంత్రిత్వ శాఖ ఆధ్వర్యంలోని జాతీయ ఈ-గవర్నెన్స్ విభాగం, డీజీ లాకర్ వినియోగంపై బీమా సంస్థలకు మార్గదర్శనం చేస్తుందని ప్రకటనలో వెల్లడించింది.
డిజిటల్ ఇండియా కార్యక్రమం కింద కేంద్ర ఎలక్ర్టానిక్స్, సమాచార సాంకేతికత మంత్రిత్వ శాఖ తీసుకొచ్చిన సౌకర్యమే డిజీ లాకర్. పౌరులు తమ వద్దనున్న పత్రాలన్నింటినీ డిజిటల్ రూపంలో ఇందులో దాచుకోవచ్చు. భౌతిక పత్రాల వినియోగాన్ని నివారించేందుకు దీనిని తీసుకొచ్చారు. దీనివల్ల, అవాంతరాలు లేని స్నేహపూర్వక, సమర్థవంతమైన సేవలు ప్రజలకు అందుతాయి.
బీమా రంగంలో ఖర్చులను, భౌతిక పత్రాలు అందలేదన్న ఫిర్యాదులను డిజీ లాకర్ తగ్గిస్తుంది. బీమా సేవల సమయం, క్లెయిముల ప్రక్రియ, నగదు జారీని సమర్థవంతంగా మారుస్తుంది. వివాదాలు, మోసాలను తగ్గించి, చందాదారుల సంప్రదింపులను మెరుగు పరుస్తుంది. మొత్తంగా చందాదారులకు మంచి అనుభవాన్ని డిజీ లాకర్ పంచుతుందని భావిస్తున్నారు.
ప్రజల డిజీ లాకర్ ఖాతాలకు డిజిటల్ బీమా పాలసీ పత్రాలను జారీ చేయాలని కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ సింగ్ ఠాకూర్కు, ఎలక్ట్రానిక్స్&ఐటీ శాఖ సహాయ మంత్రి శ్రీ సంజయ్ ధోత్రే లేఖ రాసిన నేపథ్యంలో ఐఆర్డీఏఐ ఈ నిర్ణయం తీసుకుంది. "డిజిటల్ బీమా పాలసీలను డిజీ లాకర్ ద్వారా చందాదారులకు అందుబాటులోకి తీసుకొచ్చేలా, వాటిని చెల్లుబాటు పత్రాలుగా అంగీకరించేలా అన్ని బీమా సంస్థలకు ఐఆర్డీఏఐ సూచించేలా చూడాలి. ఇది చందాదారుల బీమా పాలసీలను సురక్షితంగా ఉంచడంతోపాటు, ప్రామాణిక పద్ధతిలో వినియోగించుకునేందుకు ప్రత్యామ్నాయ, విలువైన మార్గంగా మారుతుంది" అని ఆ లేఖలో శ్రీ సంజయ్ ధోత్రే పేర్కొన్నారు.
బీమా పత్రం చందాదారుడికి, అతని కుటుంబానికి చాలా విలువైనది. బీమా పత్రాలను సకాలంలో వినియోగించుకోవడం చాలా ముఖ్యం. అందువల్ల, డీజీ లాకర్ ద్వారా డిజిటల్ బీమా పత్రాలను అందించడం ప్రజలకు ఉపయోగకరంగా ఉంటుంది.
మంత్రిమండలి
క్రీడ లు, యువజన వ్యవహారాల లో సహకారం అంశం పై భారతదేశాని కి, మాల్దీవ్స్ కు మధ్య ఎమ్ఒయు కు ఆమోదం తెలిపిన మంత్రిమండలి
క్రీడ లు, యువజన వ్యవహారాల లో భారత గణతంత్రానికి చెందిన యువజన వ్యవహారాలు, క్రీడల మంత్రిత్వ శాఖ కు, మాల్దీవ్స్ గణతంత్రానికి చెందిన యువత, క్రీడలు, సముదాయ సాధికారిత మంత్రిత్వ శాఖ కు మధ్య సంతకాలు జరిగిన ఒక అవగాహన పూర్వక ఒప్పంద పత్రం  ను గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ ఎమ్ఒయు పై 2020వ సంవత్సరం నవంబరు నెల లో సంతకాలు అయ్యాయి.
ఉద్దేశ్యాలు:
భారతదేశాని కి, మాల్దీవు లకు మధ్య క్రీడ లు, యువజన వ్యవహారాల రంగం లో ద్వైపాక్షిక ఆదాన ప్రదాన కార్యక్రమాల తో క్రీడా విజ్ఞానం, క్రీడ లకు సంబంధించిన మందులు, శిక్షణ కు సంబంధించిన మెలకువ లు, యువజనోత్సవాల లోను, శిబిరాల లోను పాలుపంచుకొనే కారణంగా ఈ రంగం లో జ్ఞానాన్ని, ప్రావీణ్యాన్ని పెంచుకోవడం లో తోడ్పాటు లభించగలదు. దీని ద్వారా అంతర్జాతీయ ఆటల పోటీల లో మన క్రీడాకారుల ప్రదర్శన మెరుగుపడగలదు; అలాగే భారతదేశాని కి, మాల్దీవుల కు మధ్య ద్వైపాక్షిక సంబంధాలు పటిష్టం అయ్యేందుకు అవకాశం ఉంటుంది.
ప్రయోజనాలు:
క్రీడ లు, యువజన వ్యవహారాల రంగం లో మాల్దీవుల తో ద్వైపాక్షిక సహకారం ఫలితం గా సమకూరే ప్రయోజనాలు క్రీడాకారులు అందరికీ వారు ఏ కులానికి, ఏ వర్గానికి, ఏ ప్రాంతానికి, ఏ ధర్మానికి చెందిన వారు అయినప్పటికీ, వారు క్రీడాకారులు గాని, లేదా క్రీడాకారిణులు అయినప్పటికీ కూడా ను సమానం గా దక్కుతాయి.
ఆరోగ్య, కుటుంబ సంక్షేమ మంత్రిత్వ శాఖ
రోజువారీ కేసులు పెరుగుతున్న మహారాష్ట్ర, కేరళ, పంజాబ్, తమిళనాడు, గుజరాత్, కర్నాటక
ఈ రోజు ఉదయం 7 గంటల వరకు మొత్తం 1.66 కోట్ల టీకా డోసులు
గత 24 గంటల్లో 10 లక్షలకు పైగా డోసులు
మహారాష్ట్ర, కేరళ, పంజాబ్, తమిళనాడు, గుజరాత్, కర్నాటక రాష్ట్రాల్లో రోజువారీ కేసులు పెరుగుతున్నాయి. ఈ రాష్ట్రాల్లో కేసులు మొత్తం కోవిడ్ కేసుల్లో 85.51% వాటా నమొదైంది. గత 24 గంటలలో 17,407 కొత్త కేసులు నమోదయ్యాయి. మహారాష్ట్రలో గత 24 గంటలలో అత్యధికంగా 9,855 కేసులు రాగా, గత అక్టోబర్ 18న 10,259 కేసులు నమోదయ్యాయి. ఆ తరువాత స్థానంలో ఉన్న కేరళలో 2,765 మంది, పంజాబ్ లో 772 కొత్త కేసులు వచ్చాయి.
భారత్ లో ప్రస్తుతం చికిత్సలో ఉన్న కేసులు 1,73,413 కు చేరాయి. ఇవి మొత్తం కోవిడ్ పాజిటివ్ కేసులలో 1.55%. మహారాష్ట్ర, గుజరాత్, పంజాబ్, మధ్యప్రదేశ్, లో ఎక్కువ కేసులు వస్తున్నాయి.
రాష్ట్రాలు, కేంద్రపాలిత ప్రాంతాలలో గత 24 గంటలలో చికిత్సలో ఉన్న కేసులలో మార్పును ఈ క్రింది చిత్రపటం చెబుతుంది. కేరళ, ఉత్తరప్రదేశ్, జార్ఖండ్, బీహార్, అస్సాంలో చికిత్సలో ఉన్న కేసులు గత నాలుగు గంటలలో తగ్గుతూ ఉండగా మహారాష్ట్ర, పంజాబ్, రాజస్థాన్, చత్తీస్ గఢ్, మధ్యప్రదేశ్, హర్యానా, గుజరాత్ లో పెరుగుతూ ఉన్నాయి.
భారతదేశంలో కోలుకుంటున్నవారి సంఖ్య బాగా పెరుగుతోంది. మార్చి4 ఉదయం 7 గంటల వరకు చికిత్సలో ఉన్న కేసులు, మరణాలు, కోలుకుంటున్నవారి సంఖ్యను చూపే చిత్రపటం దిగువన ఉంది.
ఉదయం 7 గంటలవరకు అందిన సమాచారం ప్రకారం3,23,064 శిబిరాల ద్వారా 1,66,16,048 టీకా డోసుల పంపిణీ జరిగింది. అందులో 67,90,808 మొదటిడోస్ ఆరోగ్య సిబ్బంది, 28,72,725 రెండో డోస్ ఆరోగ్య సిబ్బంది, 58,03,856 కోవిడ్ యోధుల మొదటి డోస్, 4,202 కోవిడ్ యోధుల రెండో డోస్, 1,43,759 మంది లబ్ధిదారులు 45 ఏళ్ళు పైబడ్డ దీర్ఘకాల వ్యాధిగ్రస్తులు, 10,00,698 మంది లబ్ధిదారులు 60 ఏళ్ళు పైబడ్డవారు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 ఏళ్ళమధ్య దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
67,90,808
|
|
28,72,725
|
|
58,03,856
|
|
4,202
|
|
1,43,759
|
|
10,00,698
|
|
1,66,16,048
టీకాలు మొదలైన 47వ రోజైన మార్చి 3వ తేదీన దాదాపు 10 లక్షల  టీకా డోసులిచ్చారు. అందులో 8,31,590 మంది లబ్ధిదారులకు 10,849 శిబిరాల ద్వారా ఆరోగ్య సిబ్బందికి, కోవిడ్ యోధులకు మొదటి డోస్ ఇవ్వగా 1,62,862 మంది ఆరోగ్య సిబ్బంది, కోవిడ్ యోధులు రెండో డోస్ తీసుకున్నారు.
|
|
తేదీ: మార్చి 3, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 మధ్య దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
48,205
|
|
1,59,494
|
|
2,33,522
|
|
3,368
|
|
71,860
|
|
4,78,003
|
|
8,31,590
|
|
1,62,862
గత 24 గంటలలో 89 మంది కోవిడ్ బాధితులు మరణించారు. అందులో 88.76% మంది ఆరు రాష్ట్రాలకు చెందినవారే. అత్యధిక మరణాలు మహారాష్ట్రలో  నమోదు కాగా కేరళలో 15 మంది, పంజాబ్ లో 12 మంది చనిపోయారు.
గత 24 గంటలలో 23 రాష్టాలు, కేంద్రపాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: మధ్య ప్రదేశ్, హర్యానా, రాజస్థాన్, జమ్మూ-కశ్మీర్, ఒడిశా, ఉత్తరప్రదేశ్, హిమాచల్ ప్రదేశ్, గోవా, ఉత్తరాఖండ్, జార్ఖండ్, పుదుచ్చేరి, అస్సాం, లక్షదీవులు, నాగాలాండ్, సిక్కిం, లద్దాఖ్, త్రిపుర, అండమాన్-నికోబార్ దీవులు, మణిపూర్, మిజోరం, మేఘాలయ, డామన్-డయ్యూ, దాద్రా-నాగర్ హవేలి, అరుణాచల్ ప్రదేశ్